section_heading: Profesionalna karijera
paragraph_text: U listopadu 2012. produžio je ugovor sa Spursima do kraja sezone 2013./14., ali sezona nije dobro počela za mladog igrača. Na početku sezone pretrpio je ozljedu koljena zbog koje je propustio mjesec dana, ali to nije usporilo njegov napredak. U veljači 2013., u utakmici protiv Chicago Bullsa vodio je Spurse do pobjede s rekordnih 26 poena. Ova je sezona donijela Leonardu i prve nastupe u NBA finalu. U finalnoj seriji protiv Miami Heata reagirao je jako dobro te je završio seriju sa 14.6 poena i 11 skokova po utakmici, uspjevši pritom ostvariti i 4 double-double učinka. Ipak, njegova je momčad izgubila finale rezultatom 4:3.